钦定古今图书集成/理学汇编/文学典/第113卷 > 杨承鲲
## 钦定古今图书集成/理学汇编/文学典/第113卷 > 杨承鲲

按《列朝诗集》，“承鲲，字伯翼，鄞县人。父美益，嘉靖二十
六年进士，官止太仆少卿。伯翼少负才名，沈嘉则戏
赠诗云：‘谁家小儿杨德祖，青天之鹘丹林虎。气猛健
翮凌秋风，胆雄力旺不受抚。骚坛忽树五丈旗，自喜
少年能跋扈。嗟我老大笔力衰，尚然技痒贾馀怒。酒
酣登坛赋大言，共说将军老还武。将军号令选偏裨’”，
汝作先锋领旗鼓。鹘兮虎兮谁敢侮，世上凡儿何足
数。君不见，杨德祖嘉则诗出伯翼，自是有名。游燕京，
作《蓟门行》，盛传长安。有集行于世。